Ég ólst upp við þröngan kost , stundum mjög þröngan . Jólin báru eðlilega keim af því . Þau eru það seint í desember að það þurfti átak og jafnvel snilld til jólahaldsins . Mamma var snillingur . En stundum dugði það ekki til . Minningarnar eru margar . Ein situr alltaf í mér . Þá var ég í Hagaskóla og á fyrsta skóladegi spurði kennarinn okkur hvað við hefðum fengið í jólagjöf . Hann lét ganga . Byrjaði fremst til vinstri og hélt svo áfram koll af kolli . Ég sat fyrir miðjum bekk aftast . Þannig fékk ég dágóðan tíma til að undirbúa svarið . Það sem hinir krakkarnir fengu í jólagjöf var meira en ég hafði fengið . Ég man ekki hvað ég sagðist hafa fengið í jólagjöf en ýkti það og kannski laug því hreinlega . Ég man hins vegar hvað stelpan , sem sat fyrir framan mig , fékk í jólagjöf . Hún fékk skatthol . Sem hefur eflaust kostað meira en allar jólagjafirnar heima hjá mér kostuðu .